पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते प्रकोप को देखते हुए मानव हित में सांसद व नगर विधायक ने संयुक्त रूप से अच्छी पहल की है। सांसद सुनिल कुमार पिंटू ने सांसद निधि से सदर अस्पताल में ऑक्सीजन प्लांट शीघ्र लगाने की अनुशंसा की है। वहीं, नगर विधायक डॉ. मिथिलेश कुमार ने डुमरा के विभिन्न एपीएचसी में एक- एक एम्बुलेंस उपलब्ध कराने के लिए विधायक निधि से एक करोड़ रुपये की अनुशंसा की है। सांसद सुनील कुमार पिंटू ने डीएम को पत्र भेजकर सदर अस्पताल में ऑक्सीजन प्लांट शीघ्र लगाने की अनुशंसा की है। कहा है कि इस मद में जो भी खर्च होगा सांसद निधि से दिए जाने की अनुशंसा की जा जाती है। नगर विधायक डॉ. मिथिलेश कुमार ने जिला योजना पदाधिकारी को पत्र भेजकर विधायक कोष से एक करोड़ राशि की अनुशंसा की है। उन्होंने जिला योजना पदाधिकारी को कहा है कि मुख्यमंत्री क्षेत्र विकास योजना के अंतर्गत एक करोड़ की राशि डुमरा प्रखंड के सभी एपीएचसी के लिए एम्बुलेंस शीघ्र उपलब्ध कराएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn